open-index/open-wikipedia-markdown huggingface dataset:
Անսելմ Հյութենբրեներ

**Անսելմ Հյութենբրեներ** (, ), ավստրիացի կոմպոզիտոր, դաշնակահար, երաժշտական քննադատ։ Ծնվել է 1794 թվականի հոկտեմբերի 13-ին Ավստրիական կայսրությունում։

## Կենսագրություն
Անսելմ Հյութենբրեները հարուստ հողատիրոջ որդի է։ Ավարտելով Վիենյան կայսրական կոնվիկտը (ինտերնատ պալատական երգիչների համար) Գրացի համալսարանում ուսումնասիրել է իրավունք, երիտասարդական տարիներից երաժշտություն է հորինել։

Հայտնի է որպես տաղանդավոր դաշնակահար, Կոմս Մորիցա ֆոն Ֆրիսայի խորհրդով 1815 թվականին ուղևորվում է Վիեննա, որպիսզի դասեր վերցնի կոմպոզիտոր Անտոնիո Սալիերիից։ Ֆրանց Շուբերտի ընկերն է։

[մինի|Երեք ընկեր․ [Յոհան Ենգեր, Անսելմ Հյութենբրեներ, Ֆրանց Շուբերտ]]

Ֆրանց Շուբերտը բարձր գնահատական էր տալիս Անսելմ Հյութենբրեների ստեղծագործություններին։ Հյութենբրեներն ուներ Շուբերտի մի քանի ձեռագրերը, այդ թվում նաև «Անավարտ սիմֆոնիայինը», որը մինչև 1865 թվականը հայտնի չէր։ Այն հայտնաբերել է վիեննացի դիրիժոր Յոհան Հերբեկը, որն էլ առաջին անգամ կատարեց սիմֆոնիան Վիեննայի երաժշտական ընկերության համերգին 1865 թվականի դեկտեմբերի 17-ին։

Երաժշտական բարեգործական նախագծի հիսուն կոմպոզիտոր մասնակիցներից մեկն էր, որը 1819 թվականին նախաձեռնել էր կոմպոզիտոր և հրատարակիչ Անտոն Դիաբելին։ Դիաբելիի առաջարկին արձագանքել էին Ֆրանց Շուբերտը, Կառլ Չեռնին, Յոհան Նեպոմուկ Հումելը, Ֆրիդրիխ Կալկբրեները, Կոնրադին Կրեյցերը, Իգնաց Մոշելեսը, Սիմոն Զեխտերը և այլն։

1824 թ.-ից 1839 թվականները ղեկավարել է Գրացի երաժշտական ընկերությունը (այժմ Գրացի երաժշտության և թատրոնի համալսարան)։

## Ստեղծագործական կյանք
Հյութենբրեները հեղինակ է չորս օպերաների, վեց սիմֆոնիաների, տաս ուվերտյուրաների, քսանչորս ֆուգաների և դաշնամուրի համար այլ պիեսների։ Նրան են պատկանում նաև 3 ռեքվիեմ, 9 պատարագ, մետ 300 կվարտետ տղամարդկանց համար և 200 երգ։

## Ծանոթագրություններ

Կատեգորիա:Կոմպոզիտորներ այբբենական կարգով
Կատեգորիա:Ավստրիացի կոմպոզիտորներ
Կատեգորիա:Օպերային կոմպոզիտորներ
Կատեգորիա:Ավստրիացի դաշնակահարներ
Կատեգորիա:19-րդ դարի ավստրիացիներ
Կատեգորիա:Ավստրիացի երաժիշտներ
Դյուկսել

**Դյուկսել** (), ֆրանսիական խոհանոցին բնորոշ խավարտ, որը պատրաստվում է մանրացված սնկից  կամ  սնկի ոտքերից, ավելացնում են կտրտած սոխ, ուրց, մաղադանոս, սև պղպեղ։ Տապակվում է յուղի մեջ։ Երբեմն խառնուրդին ավելացնում են կրեմ, գինի։ Այս պարզ խառնուրդը օգտագործվում է որպես լցոն կամ խավարտ։ Դյուկսելը նաև օգտագործվում է նրբահամ տարտա պատրաստելու համար։ Դյուքսելը պատպաստվում է մշակովի կամ անտառային սնկով։ Անտառային սպիտակ սնկով պատրաստված դյուքսելը ավելի բուրալի կլինի քան այն պատրաստված կլինի սպիտակ կամ շականակագույն շամպինյոնից։ Պնդում են, որ դյուքսելը հորինել է ֆրանսիացի խոհարար Ֆրանսուա Պիեռ դը լա Վարեն (1615֊1678) շնորհիվ մարշալ, Ֆրանսիայի նախագահ Նիկոլա Շալոն մարկիզ Դյուկսելի։ Առավել դասական դյուկսելը սահմանվում է որպես ջրազրկված սունկ, որը օգտագործվում է լցոնի կամ թխելու համար։ Օգյուստե Էսկոֆեի խոսքերով, սնկով սնվում են ճաշակի բարելավման և ջրի պահանջը նվազեցնելու համար։ Թարմ սնկի պատրաստման ժամանակ առաջանում է մեծ քանակությամբ գոլորշի։ Այս ուտեստը՝  թարմ սնկով լցոնված, կարող է ճաքճքել, հետո նույնիսկ պայթել։

## Ծանոթագրություններ

Կատեգորիա:Ֆրանսիական խոհանոց
Նիկոլաս Բրիթել

**Նիկոլաս Բրիթել** (, ), ամերիկացի երգահան և դաշնակահար։ Մի շարք հանրահայտ հոլիվուդյան ֆիլմերի սաունդթրեքերի («12 տարվա ստրկություն», «Իջեցման խաղ») հեղինակ, «Օսկարի» է առաջադրվել «Լուսնի լույս» ֆիլմի երաժշտության համար։

## Կենսագրություն
Նիկոլաս Բրիթելը մեծացել է Մանհեթենում։ Երաժշտությամբ նրա հետաքրքրվածությունը սկսվել է հինգ տարեկանից այն բանից հետո, ինչ տղան լսել էր Վանգելիսի երաժշտությունը՝ գրված «Կրակե հաղթակառքեր» ֆիլմի համար. այդ ժամանակ նա մորը խնդրեց իրենց երաժշտության դասերի տալ»։ Ինքնուրույն ստեղծագործել Նիկոլասը սկսել է ութ տարեկանում, իսկ տասը տարեկանում տվել է իր առաջին համերգը։ 14 տարեկանում Բրիթլը ընդունվել է Ջուլիարդի դպրոցը և պատրաստվել պրոֆեսիոնալ դաշնակահարի կարիերային։ Սակայն վախենալով, որ նման կարիերան նրա համար կյանքում մենակ լինելու կնպաստի, նա կոնսերվատորիա ընդունվելու փոխարեն ընդունվեց Հարվարդի համալսարանի հոգեբանության ֆակուլտետ։

Հարվարդում Բրիթելը միացել է ինստրումենտալ հիփ-հոփ նվագող The Witness Protection Program խմբին որպես դաշնակահար։ Խումբը տեղացիների մոտ հաջողություն ուներ ԱՄՆ հյուսիս-արևելքում և որոշ ժամանակ հանդես էր գալիս հանրահայտ Jurassic 5 խմբի համերգներից առաջ.: Witness Protection Program-ի հետ աշխատանքի տարիներին Բրիթելը ակտիվորեն երաժշտություն էր գրում և համալսարանում ուսանելու ավարտին առաջին անգամ հանդես եկավ որպես կինոկոմպոզիտոր՝ հորինելով այն ֆիլմի համար երաժշտություն, որը նկարահանում էին նրա ծանոթները։

## Ծանոթագրություններ

## Արտաքին հղումներ
* 
* 

Կատեգորիա:Ամերիկացի դաշնակահարներ
Կատեգորիա:Ամերիկացի երգահաններ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի կինոպրոդյուսերներ
Կատեգորիա:Հարվարդի համալսարանի շրջանավարտներ
Բելվիլ (Փարիզ)

**Բելվիլ** (), թաղամաս Ֆրանսիայի մայրաքաղաք Փարիզի 20-րդ շրջանում։ Տեղակայված է Փարիզի արևելյան մասում, Բելվիլյան բլրի վրա (Butte de Belleville)։

## Պատմություն
Բնակավայրը գտնվում է Բելլ Վյու բլրի վրա (*Belle Vue* նշանակում է գեղեցիկ համայնապատկեր, գեղեցիկ տեսարան) և շրջապատված է խաղողի այգիներով։ Հայտնի է 12-րդ դարից։ 18-րդ դարում այն եղել է փարիզեցիների կիրակնօրյա հանգստավայրը։ 1840 թվականին, Բելվիլը՝ Փարիզի հետ միասին, գոտևորված էր Տյերսկի քաղաքային պարսպով։ Աստիճանաբար այն ձեռք է բերել քաղաքային հատկանիշներ, այստեղ բնակություն են հաստատել այն փարիզեցիները, որոնց բնակարանները ոչնչացվել էին Փարիզի օսմանիզացիայի՝ մայրաքաղաքի վերակառուցման գործընթացում։

1871 թվականին Փարիզի կոմունայում Բելվիլյան բարիկադները վերջինն էին, որոնք հանձնվեցին վերսալցիներին։ Այդ ժամանակ Փարիզի այս հատվածի բնակչությունը 50 հազարից նվազեց մինչև 30 հազար մարդ։
մինի|200px|աջ|Հուշատախտակը տեղեկացնում է, որ Էդիթ Պիաֆը ծնվել է Բելվիլ թաղամասում, այս տանը 
Բելվիլը պաշտոնապես ընդգրկվել է Փարիզի սահմաններում 1860 թվականին, իսկ Բելվիլյան փողոցը (*rue de Belleville*) դարձել է 19-րդ և 20-րդ մայրաքաղաքային շրջանների սահմանը։

1920-ական թվականներից Բելվիլը դարձել է ներգաղթյալների թաղամաս, որտեղ բնակվում են հայեր, հույներ, լեհեր և հրեաներ։ Նրանք աշխատում են հագուստի և կոշիկների արհեստանոցներում։ 1960-ականներին տեղի է ունեցել ալժիրցիների և թունիսցիների մեծ ներհոսք, իսկ 1980-ական թվականներին՝ աֆրիկացիների և ասիացիների։ Թաղամասը հումորով կոչում են «Բաբելվիլ» (Babelville):

1930-ական թվականներին հայտնի գնչու կիթառահար Ջանգո Բատիստ Ռեյնհարդը հավերժացրել է Բելվիլ շրջանը համանուն ստեղծագործությունում։

600px|thumb|center|Belleville, 2021
## Տեսարժան վայրեր
* Բելվիլի պարկ, բացվել է 1988 թվականին։
* 1915 թվականին թաղամասի Բելվիլյան փողոցում ծնվել է Էդիթ Պիաֆը։

## Պատկերասրահ

Belvédère de Belleville @ Parc de Belleville @ Paris 20 (25133422364).jpg
Notre-Dame de la Croix (4452131198).jpg
Rue de Belleville 2012-10-18 n2.jpg
Belleville Villa Ribot.jpg


## Տես նաև
* Փարիզի կոմունա (1871)

## Ծանոթագրություններ

## Արտաքին հղումներ
* Website of a Belleville business association
* Site internet du Conseil de Quartier Belleville
* Documentaire ''Ménilmontant-Belleville : Mémoires d'un vieux quartier'', diffusé par l'ORTF le 07/06/1965 - sur le site de l'INA
* Parcours d'architecture : un nouveau regard sur le patrimoine parisien. 20e ardt - Au travers du Bas-Belleville , sur le site de la mairie de Paris

Կատեգորիա:Փարիզի թաղամասեր
Նա մեզ ցար չէ

**«Նա մեզ ցար չէ»**, համառուսական բողոքի ակցիա, որը տեղի է ունեցել 2018 թվականի մայիսի 5-ին։ Ցույցը կազմակերպվել է ընդդիմադիր քաղաքական գործիչ` Ալեքսեյ Նավալնու կողմից։

Մոսկվայում, Սանկտ Պետերբուրգում ու մի շարք քաղաքներում մատնանշվել են ոստիկանության կոպիտ գործողություններ, ցույցի մասնակիցները դժգոհում էին ռետինե մահակներով հարվածներից ու ձերբակալություններից։ Ամբողջ երկրում ցույցի ժամանակ ձերբակալվածների թիվը գրեթե 1600-ի։ Լուսանկարներում նկատվել են ակցիայի մասնակից անչափահասների ձերբակալությունների դեպքեր։

Մոսկվայում ցուցարարների վրա հարձակման ժամանակ նկատվել են կազակների զորքեր։ Մոսկվա քաղաքի գլխավոր դատախազի տեղակալ Անդրեյ Ցիգանովը պատասխանելով Ռուսաստանի կոմունիստական կուսակցության Պետդումայի պատգամավոր` Վալերի Ռաշկինի հարցին հաղորդեց, որ Մոսկվայի դատախազությունը կստուգի կազակական հագուստով մարդկանց կողմից իրավունքների խախտման հաղորդագրությունները, որոնք ծեծել են ցուցարարներին։

Սանկտ Պետերբուրգում ցուցարարների փակել էին Նևսկի պողոտան ու երթ էին անցկացրել փողոցով, ճեղքելով ոստիկանական պատն ու բարիկադները։ Մոսկվայում ցուցարարները փակել էին Ստրաստնոյ Բուլվար տանող ճանապարհները։

## Իրադարձությունների լուսաբանումը
Ռուսական ՀԸ-երը` Russia Today, ՆՏՎ և Ռուսաստանի առաջին ալիքը մեծ մասամբ անտեսում էին ցույցերը։

## Արձագանքը
### Միջազգային
Ներքին կապերի եվրոպական ծառայությունն ու ԱՄՆ Պետական դեպարտամենտը դատապարտեցին ցուցարարների ու լրագրողների մասսայական ձերբակալություններն ու կոչ արեցին անմիջապես ազատ արձակել նրանց։

## Դատ ակտիվիստների նկատմամբ
Դոժդ հեռուստաընկերության տվյալներով, ձերբակալվածները ստացել են ամենաքիչը 300 օր ազատազրկում ու ավելի քան 1,3 մլն ռուբլի տուգանք։ Ալեքսեյ Նավալնին դատապարտվեց 30 օրվա ազատազրկման։ 2018 թվականի հունիսի 1-ին Մարդու իրավունքների եվրոպական դատարան տրվեց առաջին բողոքը, որը վերաբերվում էր իշխանությունների գործողություններին։ Ագորա կազմակերպության փաստաբան` Ալեքսեյ Գլուխովի խոսքով, կարող է բողոքարկվել մոտ 300 որոշում։

## Տես նաև
* Հակակոռուպցիոն ցույցերը Ռուսաստանում (2017)

## Ծանոթագրություններ

Կատեգորիա:2018 Ռուսաստանում
Կատեգորիա:2018 թվականի բողոքի ցույցեր
Կատեգորիա:Ալեքսեյ Նավալնի
Կատեգորիա:Բողոքի ակցիաներ Ռուսաստանում
Կատեգորիա:Մարդու իրավունքները Ռուսաստանում
Կատեգորիա:Վլադիմիր Պուտին
Պատրիսիա Նորիս

**Պատրիսիա Նորիս** (,), ամերիկացի հագուստի դիզայներ և գեղարվեստական ղեկավար, Էմմի մրցանակի դափնեկիր։

## Կենսագրություն
Պատրիսիա Նորիսի առաջին աշխատանքը որպես կոստյումների դիզայներ եղել է «Հանգուցյալ Լիզ» ֆիլմի հանդերձները, (1971)։ 1970-ից 1980-ական թվականներին նա ստեղծել է հագուստներ «Ժպիտ» (1975), «Միայնակ այծեղջյուր» (1977), «Երկնային օրեր» (1978), «Վիկտոր֊Վիկտորիա»(1982) և «Սպիով դեմք» (1983) ֆիլմերի համար։
1980 թվականին առաջին անգամ համագործակցել է ռեժիսոր Դեյվիդ Լինչի հետ և ստեղծել հագուստներ նրա «Մարդ-Փիղ» ֆիլմի համար։ Նրանց հաջորդ համագործակցությունը եղել է «Կապույտ թավիշ» ֆիլմը, որտեղ Նորիսը աշխատել է ոչ միայն որպես զգեստների դիզայներ, այլև արտադրության դիզայներ։ Նորիսը աշխատել է Դեյվիդ Լինչի հետ մինչև 1999 թվականը, նրանց վերջին համատեղ նախագիծը «Պարզ պատմություն» ֆիլմն էր։

## Մրցանակներ և անվանակոչություններ
### Օսկար
* 1979- Հագուստի լավագույն դիզայներ «Երկնային օրեր» ֆիլմի համար
* 1981- Հագուստի լավագույն դիզայներ «Մարդ-Փիղ» ֆիլմի համար
* 1983- Հագուստի լավագույն դիզայներ «Վիկտոր֊Վիկտորիա» ֆիլմի համար
* 1985- Հագուստի լավագույն դիզայներ «2010 թվական, շփման տարի» ֆիլմի համար
* 1989- Հագուստի լավագույն դիզայներ «Մայրամուտ» ֆիլմի համար

### Սատուրն մրցանակաբաշխություն
* 1979- Հագուստի լավագույն դիզայներ «Միայնակ այծեղջյուր» ֆիլմի համար
* 1985- Հագուստի լավագույն դիզայներ «2010 թվական, շփման տարի » ֆիլմի համար

## Մրցանակներ
### Էմմի
* 1990- Յուրահատուկ զգեստների ձևավորում «Թվին պիկս» սերիալի համար

## Ծանոթագրություններ

## Արտաքին հղումներ
* 

Կատեգորիա:Ամերիկացի դիզայներներ
Կոնստանտին Տրենյովի տուն (Կոնստանտինովսկ)

**Կոնստանտին Տրենյովի տուն** (), Ռուսաստանի Ռոստովի մարզի Կոնստանտինովսկ քաղաքում գտնվող մեկ ու կես հարկանի տուն։ Կառուցվել է 1895 թվականին։ Այս տանը 1914-1916 թվականներին ապրել և ստեղծագործել է խորհրդային արձակագիր և դրամատուրգ, Ստալինյան մրցանակի առաջին աստիճանի դափնեկիր Կոնստանտին Անդրեևիչ Տրենյովը (1876-1945 թթ.):

Հասցե`347250, Ռոստովի մարզ, Կոնստանտինովսկ, Տրենյովի նրբանցք 9։

## Պատմություն
Կոնստանտինովսկ քաղաքի Տրենյովի 9 հասցեում կա երկհարկանի աղյուսե տուն։ Այս տանը 1914-1916 թվականներին ապրել է խորհրդային արձակագիր, դրամատուրգ, Ստալինյան մրցանակի առաջին աստիճանի դափնեկիր Կոնստանտին Տրենյովը։ Նա ծնվել է Խարկովի նահանգի Վոլչանսկոե ուեզդի Ռոմաշովո խուտորում (այժմ՝ Բակշեևկա, Խարկովի մարզ, Վոլչանսկի շրջան) գյուղացի ընտանիքում Անդրեյ Կիրիլովիչ Տրենյովի ընտանիքում։ Տրենյովների ընտանիքը Խարկովի նահանգից տեղափոխվել է Դոնի զորքի մարզ, որտեղ ապրել են Միլլերովո երկաթգծի կայարանի հարևանությամբ գտնվող Մոկրայա Ժուրավկա խուտորում (այժմ՝ Տրենևկա խուտոր, Միլլերովսկի շրջան, Ռոստովի մարզ)։

Ամուսնանալուց հետո երիտասարդ զույգը 1914-1916 թվականներին ապրել է Կոնստանտինովսկում եկեղեցու վանահոր տանը։ Կոնստանտին Անդրեևիչը այդ տարիներին դասավանդել է եկեղեցու ծխական դպրոցում։ Այս տանը նա գրել է «Ծննդյան տոներ», «Ստանիցայում», «Հավերժական սեր», «Հանդարտ ջրերում», «Հայրենի անկյունում» պատմվածքները։ Իր առաջին ժողովածուն` «Տիրակալը» և այլ գրքեր Տրենյովը նվիրել է քաղաքային գրադարանին։ Հայրենական պատերազմի ընթացքում գրադարանի վրա ռումբ է ընկել և այրել գրադարանի բոլոր գրքերը։

## Նկարագրություն
Նիկոլաևսկի տաճարի վանահոր՝ Իոհան Սոկոլսկու երկհարկանի աղյուսե առանձնատունը կլոր պատուհանների զարդաքիվերով կառուցվել է 1895 թվականին և տարածաշրջանային տեսչության 31.12.2002 թ. № 124 հրամանով հաշվառված է պատմության  հուշարձանների մեջ։ Տան պատին 1977 թվականի հոկտեմբերի 23-ին՝ Տրենյովի 100-ամյակի կապակցությամբ, շրջանային գործադիր կոմիտեի 1977 թվականի հոկտեմբերի 12-ի № 311 որոշմամբ տեղադրվել է սպիտակ մարմարից պատրաստված հուշատախտակ։ Հուշատախտակի վրա գրված է. «Այս տանը 1914 թվականից մինչև 1916 թվական ապրել և աշխատել է ականավոր գրող և դրամատուրգ Կ. Ա. Տրենյովը»։

## Ծանոթագրություններ

## Արտաքին հղումներ
* Иванова Л. А. Тренёвы и Тренёвка // ''Донской временник. Год 2006-й'': краеведческий альманах / Донская государственная публичная библиотека. Ростов-на-Дону, 2005.

Կատեգորիա:1895 հիմնադրումներ
Կատեգորիա:Կոնստանտինովսկի շենքեր և կառույցներ
Կատեգորիա:Ռուսաստանի մշակութային ժառանգություն
Վեբ սերվեր

thumb|right|380px|Սերվերի ճարտարապետություն
**Վեբ սերվեր**՝ սերվեր, ընդունում է HTTP-հարցումներ հաճախորդներից, սովորաբար վեբ դիտարկչի կողմից, և  վերադարձնելով HTTP-պատասխաններ, ինչպես ընդունված է  HTML-էջեր, պատկերներ, ֆայլեր, լրատվամիջոցների հոսք կամ այլ տվյալներ։
Վեբ սերվեր են անվանում ինչպես ծրագրային ապահովումը, որն իրականացնում է վեբ սերվերի ֆունկցիաները, այնպես էլ անմիջականորեն այն համակարգիչը, որի մեջ աշխատում է տվյալ ծրագրային ապահովումը։
Հաճախորդը, որը սովորաբար համարվում է վեբ բրաուզերը,  URL հասցեներով նշված ռեսուրսների համար դիմումներ է ուղարկում վեբ սերվերին։ 
Ռեսուրսներն են համարվում HTML էջերը,  պատկերները, ֆայլերը, լրատվամիջոցների հոսքերը կամ հաճախորդին անհրաժեշտ այլ տվյալներ։ Այս փոխանակումն իրականացնում է HTTP ցանցային պրոտոկոլը։

## Լրացուցիչ ֆունկցիաներ
Վեբ սերվերը կարող է իրականացնել տարբեր լրացուցիչ ֆունկցիաներ, օրինակ՝

* վեբ էջերի աշխատանքի ավտոմատացում,
* ապահովել օգտագործողի մուտքը դեպի սերվերի տեղեկամատյան,
* հաճախորդների մուտքի վավերացում և թույլատվություն, 
* դինամիկ գեներացված էջերի աջակցություն,
* HTTPS աջակցություն հաճախորդների անվտանգ կապի համար։
Հաճախ համակարգիչներում վեբ սերվերի փոխարեն տեղակայում են նաև փոստային սերվեր։

## Ծրագրային ապահովում
2011 թվականի օգոստոսից համեմատաբար  ընդհանուր վեբ սերվեր է հանդիսացել Apache ազատ ծրագրային ապահովումը, որն ավելի հաճախ կիրառվել է UNIX-ի նման օպերացիոն համակարգերում և զբաղեցրել է շուկայի ավելի քան 65 %-ը։

Որոշ այլ հայտնի վեբ սերվերներ։
* *[[Microsoft]]*  ընկերության IIS ,  *[[Microsoft Windows|Windows]]*  ընտանիքի հետ
* *[[nginx]]* — ազատ վեբ սերվեր, 2002 թվականից գործարկված Իգոր Սիսոև կողմից,   շատ մեծ կիրառություն է ստացել հզոր կայքերի ստեղծման գործում,:
* lighttpd — ազատ վեբ սերվեր,
* Google Web Server — վեբ սերվեր, հիմնված  Apache-ի վրա, համագործակցում է  Google ընկերության հետ,
* Resin — ազատ վեբ սերվեր,
* Cherokee — ազատ վեբ սերվեր, որը ղեկավարվում է միայն  web-ինտետֆեյսով,
* Rootage — վեբ սերվեր, գրված java-ի միջավայրում։
* THTTPD — պարզ, փոքր, արագագործ և անվտանգ վեբ սերվեր,
* Open Server —գրաֆիկական ինտերֆեյսով ավվճար ծրագիր։

## Հաճախորդներ
Տարբեր ծրագրեր և սարքեր կարող են հանդես գալ որպես հաճախորդներ՝  վեբ սերվերներ մուտք գործելու համար.
* վեբ բրաուզեր, որն աշխատում է անհատական համակարգիչներում կամ ունիվեսալ գրպանի համակարգչում աշխատող վեբ դիտարկիչ, 
* վեբ զննարկիչը, որն աշխատում է սեղանադիր համակարգչի կամ շարժական սարքերի վրա (օրինակ, գրպանի համակարգչի համար), ունի մի շարք ծրագրեր, որոնք  պարբերաբար դիմում են վեբ սերվերներին իրենց թարմացումների կամ այլ տեղեկատվության համար (օրինակ, հակավիրուսային ծրագիրը կարող է պարբերաբար պահանջել իր տվյալների բազայի թարմացում),
* բջջային հեռախոս, որն ստանում է մուտքի թույլտվություն դեպի վեբ սերվերի ռեսուրսներ՝  WAP պրոտոկոլի օգնությամբ,
* այլ թվային տեխնոլոգիաներ կամ կենցաղային տեխնիկա։

## Տես նաև
* Վեբ սերվերների ցանկ
* Պրոքսի սերվեր

## Ծանոթագրություններ

## Արտաքին հղումներ
* Netcraft — определение и сбор статистики по используемым в мире веб-серверам.
* Сервис определения веб-серверов на сайте «Whois-сервис Россия».

Կատեգորիա:Համացանց
Կատեգորիա:Համաշխարհային սարդոստայն
Կատեգորիա:Ինֆորմատիկա
Կատեգորիա:Համակարգչային ցանցեր
Կատեգորիա:Տեղեկատվական տեխնոլոգիաներ
Կատեգորիա:Ծրագրային ապահովում
Սոմյուրի ամրոց

**Սոմյուրի ամրոց** (), ամրոց Ֆրանսիայի Սոմյուր քաղաքում, Մեն և Լուար դեպարտամենտում։ Կառուցվել է 10-րդ դարում՝ Տիբո I դե Բլուայի կողմից, որպես պաշտպանական կառույց ի պաշտպանություն նորմանների հարձակումների։ Նրանից բացվում է տեսարաան դեպի Լուար և Տուե գետերը։ 1026 թվականին այն անցավ Ֆուլկ III Ներրայի ձեռքը, ով կտակեց ամրոցը իր պլանտագենետյան ժառանգներին։ 1067 թվականին ավերվելուց հետո, 12-րդ դարի վերջին ամրոցը վերակառուցվել է Անգլիայի թագավոր Հենրի II Պլանտագենետի կողմից։

## Պատմություն
13-րդ դարի առաջին կեսին Ֆրանսիայի թագավոր Ֆիլիպ II Օգոստոսը Սոմյուրը միացրեց իր արքայական տիրույթին։ *Tres Riches Heures du Duc de Berry* նկարազարդ ձեռագրերում ամրոցը պատկերված էր այնպես, ինչպես 1410 թվականին։

1621 թվականին ամրոցը վերածվեց բանակային զորանոցների։ Մոտ երկու դար անց Նապոլեոն Բոնապարտը այն դարձրեց պետական բանտ։

20-րդ դարի առաջին կեսին Սոմյուր քաղաքը ձեռք բերեց ամրոցը և սկսեց վերակառուցման ծրագիր՝ դեկորատիվ արվեստի թանգարան բացելու համար։ Քանի որ Սոմյուրի տարածքը հայտնի է հեծյալների ավանդույթով և ձիարշավային *Cadre Noir* դպրոցով, ամրոցը ծառայում է նաև որպես Ձիերի թանգարան։ Ամրոցն ունի նաև զնդան և պահակադիտանոց։ Այստեղ է տեղակայված նաև *Musée de la Figurine-Jouet* թանգարանը, որում ներկայացված է շատ հին խաղալիքների, զինվորների, Ֆրանսիայի թագավորների և ծաղրածուների պատկերազարդումների հավաքածու։

Սոմյուրի ամրոցը 1862 թվականից ընդգրկվել է Ֆրանսիայի մշակույթի նախարարության պատմական հուշարձանների ցանկում։ 2008 թվականից ի վեր, Սոմյուրում կան 46 շենքեր և կառույցներ, որոնք համարվում են պատմական հուշարձաններ։ Կոթողների մեծ մասը կառուցված է տեղական քարով` տուֆով։ Ամենակարևոր հուշարձաններից են Սոմյուրի և մոտակա Բյուլիի ամրոցները։ Վերջինս կառուցված է Լուար գետի հարավային ափից 200 մետր հեռավորության վրա, հայտնի է իր նրբագեղ ճարտարապետության համար։ Ամրոցի ճարտարապետն է Ժան Դրոպաուն։ Այլ պատմական հուշարձաններից են Սենտ Պիերը եկեղեցին՝ Սոմյուրի կենտրոնում և Բրիաս ամրոցը, որն էլ գտնվում է գետի հյուսիսային կողմում։ Սոմյուրի ճարտարապետությունը լավ նկարագրված է Մարի Ջեյ Դյուրանդի *Promenade D'architectures* գրքում։ Այն հրատարակվել է Սոմյուրի զբոսաշրջության գրասենյակի կողմից։

## Պատկերասրահ

11b Saumur (10) (13009508085).jpg
149-Saumur.JPG
11 Saumur (49) (13009362114).jpg
Château de Saumur 2008 PD 14.JPG


## Ծանոթագրություններ

## Արտաքին հղումներ
* Visiting information
* Մշակույթի նախարարություն
* http://perso.orange.fr/saumur-jadis/lieux/chateau.htm
*Ministry of Culture photos
*Photos of Château Château de Saumur and other Loire castles

Կատեգորիա:Ֆրանսիայի ամրոցներ
Կատեգորիա:Ֆրանսիայի դղյակներ
Գայանայի ամազոնյան պարկ

**Գայանայի ամազոնյան պարկ** (), Ֆրանսիայի ազգային պարկերից ամենամեծը, որը նպատակ ունի պաշտպանելու Ամազոնյան անտառը` Ֆրանսիական Գվիանայում։ Այն նաև ամենամեծ ազգային պարկն է Եվրոպական Միությունում և մեծերից մեկն աշխարհում։

Պարկ հնարավոր չէ հասնել ծովափից։ Այնտեղ կարելի է հասնել օդանավով և կանոեով։

Պաշտպանված տարածքն ընդգրկում է մոտ 20300 քառ. կմ՝ որպես կենտրոնական տարածք (որտեղ իրականացվում է լիարժեք պաշտպանություն) ու երկրորդային տարածք` 13600 քառ. կմ։ Այսպիսով, ընդհանուր պաշտպանված տարածքը կազմված է խոնավ անտառներից և ընդգրկում է 33900 քառ. կմ մակերես։

Գվիանական Ամազոնյան պարկի տարածքը պատկանում է հետևյալ կոմունաներին՝ Կամոպի, Մարիպասուլա, *Papaïchton*, Սենտ Էլի և Սայուլ։

## Պատմություն
Ռիո դե Ժանեյրոյում, ՄԱԿ-ի շրջակա միջավայրի և զարգացման կոնֆերանսում Ֆրանսիական Գվիանա շրջանում ազգային պարկի ստեղծման ծրագիրը նախաձեռնել էր Ֆրանսուա Միտտերանը 1992 թվականի հունիսի 4-ին։ Սա ձևակերպվել էր Ֆրանսիական Գվիանայի ընդհանուր խորհրդի ու տարածաշրջանային խորհրդի նախագահների կողմից ստորագրված համաձայնագրով, ինչպես նաև Ֆրանսիայի բնապահպանության նախարարների և արտասահմանյան դեպարտամենտների ու տարածքների Գյուղատնտեսության նախարարության կողմից։ Դրանից հետո, 1993 թվականին սկսվեց Ֆրանսիական Գվիանա ազգային պարկի ստեղծման առաքելությունը։

Առաջին ծրագիրը առաջադրվեց 1995 թվականի վերջում, բայց վերջնականապես մերժվեց 1997 թվականի դեկտեմբերին։

1998 թվականի հունիսի 21-ին ըստ *Twenké agreement* համաձայնագրի քննարկվեց հնդկացիների իրավունքի ճանաչման և ապագա պարկի սահմաններում բնակվող մարոնների կեցության հարցը։

Վերջնական նախագիծը ներկայացվել է 2006 թվականի սկզբին։ 2006 թվականի մարտի 6-ին Ֆրանսիայի Հանրապետության պաշտոնական տեղեկագրում հրապարակվել է ազգային պարկի նախագծին վերաբերող հրամանագիրը։ Ըստ այդմ ազգային պարկի անունը վերափոխվեց և դարձավ Գվիանական Ամազոնյան պարկ։

Պարկը ստեղծվել է 2007 թվականի փետրվարի 28-ի հրամանագրով։ Պարկի կառավարման մարմինը առաջին անգամ հանդիպում ունեցավ 2007 թվականի հունիսի 7-ին։

## Տարածություն
20300 քառ. կմ կենտրոնական տարածքում իրականացվում է առավելագույն պաշտպանություն, և ոսկու արդյունահանումը խստիվ արգելվում է։ Այնուամենայնիվ, Ուայանայի, Տեկոսի և Մարիպասուլայի հողերը չեն պատկանում այս հիմնական տարածքին, չնայած այն հանգամանքին, որ հնդկացի ցեղերը նման պահանջ ներկայացրեցին պարկի արդյունավետ ստեղծման համար։

Հարևան Բրազիլիայի Մոնտանյաս դու Տումուկումակի ազգային պարկի հետ միասին՝ Գվիանական Ամազոնյան ազգային պարկն ընդգրկում է է մոտ 38800 քառ. կմ տարածք, և այն ամենամեծ խոնավ անտառների պահպանված տարածքն է ամբողջ աշխարհում։

## Պատկերասրահ

ALI, M. (2011-2013). Parc Amazonien de la Guyane. Fleuve Maroni. 1 (11).jpg
ALI, M. (2011-2013). Parc Amazonien de la Guyane. Fleuve Maroni. 1 (13).jpg
ALI, M. (2011-2013). Parc Amazonien de la Guyane. Fleuve Maroni. 1 (19).jpg
ALI, M. (2011-2013). Parc Amazonien de la Guyane. Fleuve Maroni. 1 (18).jpg


## Ծանոթագրություններ

## Արտաքին հղումներ
Պաշտոնական կայք

Կատեգորիա:Կատեգորիա ԲՊՀՄ II
Կատեգորիա:Ֆրանսիայի ազգային պարկեր
Կատեգորիա:2007 հիմնադրված բնության հատուկ պահպանվող տարածքներ‎
Ազերի-Չիրաղ-Գյունեշլի

thumb|right|Ազերի-Չիրաղ-Գյունեշլի հանքավայր

**Ազերի-Չիրաղ-Գյունեշլի** (), նավթամթերքի և գազի կոնդենսատների խումբ, որը գտնվում է Բաքվից 90 կմ արևելքից, Կասպից ծովի հարավային ջրային տարածքում։

Տարածքի ծովի խորությունը տատանվում է 110-ից մինչև 450 մետր։ Գյունեշլին հայտնաբերվել է 1981 թվականին, Չիրաղը՝ 1985 թ., Ազերին`1987 թ .:

Հանքավայրն ընդգրկվում է հարավային Կասպիական նավթի և գազի ավազանի մեջ։

1994 թվականի սեպտեմբերի 20-ին Բաքվում ստորագրվեց Ադրբեջանի Հանրապետության կառավարության և միջազգային կոնսորցիումի միջև ստորագրվեց «Կասպից ծովի Ազերի (Խազար), Չիրագ (Օսման) և Գյունեշլի խորքային հատվածի հետազոտման և զարգացման համաձայնագիր։

Գյունեշլի մեղմ ջրի մասը մշակվել է 1980 թվականից «Ազնավթի» կողմից։

Նավթի արդյունահանումը հասել է իր գագաթնակետին, օրական 835.1 հազար բարելի, 2010 թ. երրորդ եռամսյակում։ 2012 թվականին միջին օրական նավթի արդյունահանումը կազմել է օրական 664.4 հազար բարել։

## Պաշարներ

Ընդհանուր պաշարները գնահատվում են 930 մլն տոննա նավթ և 0,6 տրիլիոն խորանարդ մետր բնական գազ: Մինչև 1994 թ. համաձայնագրի մեկնարկը, պաշարները գնահատվել են 500 մլն տոննա նավթ։

## Հանքավայրի մշակման մասնակիցները
Հանքավայրի զարգացումը իրականացվում է կոնսորցիումի կողմից, որի ներկա մասը ներառում է հետևյալ ընկերությունները.

* BP (35,78 %) — օպերատոր
* ChevronTexaco (11,27 %)
* SOCAR Ադրբեջան (11,65 %)
* INPEX (10,96 %)
* Statoil (8,5633 %)
* ExxonMobil (8,006 %)
* TPAO (6,75 %)
* Itochu (3,9205 %)
* ONGC (2,7213 %)

Նավթը արտահանվում է հետևյալ ուղղությամբ՝ Բաքու-Թբիլիսի-Ջեյհան նավթամուղով դեպի Եվրոպա, Բաքու-Սուպսա՝ Վրաստան և Բաքու-Նովոռոսիյսկ՝ Ռուսաստան արտահանվող նավթ։

## Արդյունահանում
«Չիրաղ» դաշտում արտադրությունը սկսվել է 1997 թվականին, Կենտրոնական Ադրբեջանում` 2005 թ. սկզբին, Արևմտյան Ադրբեջանում` 2006 թ., իսկ «Արևելյան Ազերի» 2006 թ.։ 2008 թ. ապրիլին «Գյունեշլի» դաշտի խորը ջրի հատվածում սկսվեց արտադրությունը։

Ադրբեջանական նավթարդյունահումը սկսվելուց ի վեր (1997 թ.-ին) «Ազերի-Չիրագ-Գյունեշլի» բլոկում մինչև 2012 թ. կեսերին արտադրվել էր 272 մլն տոննա նավթ։շ

## Տես նաև

* Դարի պայմանագիր

## Ծանոթագրություններ

## Արտաքին հղումներ
* Гюлистанский договор
* Азербайджанский компромисс 
* Запасы
* eia
* BP расширяет добычу нефти с морских месторождений Азербайджана
* Месторождение Чираг истощается
* Туркменистан и Азербайджан планируют урегулировать вопросы о спорных месторождениях на Каспии
* Принадлежность спорных месторождений на Каспии определит Международный арбитражный суд
* Азербайджан: обнародован объем нефти, полученный с месторождений АЧГ с 1997 г.

## Գրականություն
* Глумов И. Ф., Маловицкий Я. П., Новиков А. А., Сенин Б. В.. Региональная геология и нефтегазоносность Каспийского моря. — М.: ООО «Недра-Бизнесцентр», 2004.
* Каламкаров Л.В. Нефтегазоносные провинции и облати России и сопредельных стран. — М.: Издательство "Нефть и газ" РГУ нефти и газа им. И.М.Губкина, 2005

Կատեգորիա:Ադրբեջանի նավթի հանքավայրեր
Սուիցիդալ տուրիզմ

**Սուիցիդալ տուրիզմ**  նաև էֆթանազային տուրիզմ (, , ), տուրիզմի տեսակ է՝ կապված էֆթանազիայի շարժման և աջակցման հետ, որի շրջանակներում պոտենցիալ թեկնածուների համար կազմակերպվում է ուղևորություն այն երկրներ, որտեղ թույլատրվում է էֆթանազիան։ Էֆթանազիան օրենքով արգելված չէ Նիդերլանդներում, Լյուքսեմբուրգում, Բելգիայում, ԱՄՆ-ի որոշ նահանգներում, որտեղ ինքնակամ կյանքից հեռացումը համարվում է լիբերալ։
Սուիցիդալ բառն առաջացել է անգլերեն «suicide»  (ինքնասպանություն) բառից։

## Կարգավիճակը տարբեր երկրներում
### Մեքսիկա
Մեքսիկայում, կենդանիների խանութներում, վաճառվում է պենտոբարբիտալ պրեպարատը, որն օգտագործվում է տնային կենդանիների էֆթանազիայի համար։ Մարդը, օգտագործելով այդ պրեպարատը, մեկ ժամվա ընթացքում մահանում է։ Հաղորդվում է, որ աշխարհի տարբեր մասերից տարեց զբոսաշրջիկները, ովքեր փորձում են վերջ տալ իրենց կյանքին, պրեպարատի ձեռք բերման նպատակով ուղևորվում են Մեքսիկա։ Սակայն, կա կարծիք, որ էֆթանազիայի հետ կապված, այստեղ կարող են առաջանալ դժվարություններ, քանի որ պենտոբարբիտալի որակը Մեքսիկայում չի վերահսկվում։
### Նիդերլանդներ
Նիդերլանդները 2002 թվակականին օրինականացրել են էֆթանազիան։ Այս որոշման քննադատները վախենում էին, որ դա կառաջացնի «էֆթանազային տուրիզմի» («euthanasia tourism») ալիք։

### Շվեյցարիա
Էֆթանազիան 1941 թվականից թույլատրվում է շվեյցարական Ցյուրիխի շրջանում և այստեղ ամեն տարի մոտ 200 մարդ ինքնակամ հրաժարվում է կյանքից։

Մարդկանց մեծ մասը, ովքեր էֆթանազիայի նպատակով գալիս են Շվեյցարիա, Գերմանիայից և Մեծ Բրիտանիայից են։ 2008 թվականի հոկտեմբերին շուրջ 100 բրիտանացիներ օգտվել են շվյեցարական «Dignitas» ընկերության ծառայություններից, իսկ 690 հոգի գրանցվել են որպես ապագա հաճախորդներ։

Էֆթանազիայի գոյությունը հարցականի տակ դրվեց, որովհետև կյանքից հեռանալու նպատակով Շվեյցարիա էին գալիս նաև այն մարդիկ, ովքեր չէին տառապում անբուժելի հիվանդությամբ։ 2011 թվականի մայիսին, Դաշնային ժողովրդավարական միության և Ավետարանական կուսակցության նախաձեռնությամբ, անց կացվեց հանրաքվե, որտեղ Ցյուրիխի բնակիչները կողմ քվեարկեցին անբուժելի հիվանդների համար էֆթանազիայի օրինականցմանը, ընդ որում ոչ միայն Շվեյցարիայի բնակիչների, այլև երկիր այցելած զբոսաշրջիկների համար։ «Սուիցիդալ տուրիզմի» ամբողջական արգելման պահանջը մերժվեց Ցյուրիխի 234 956 (84,5 %) բնակիչների կողմից։

## Ծանոթագրություններ

## Արտաքին հղումներ
* 
* 

Կատեգորիա:Զբոսաշրջության տեսակներ
Մանջարո

**Մանջարո Լինուքս** (**Manjaro**), բաց կոդով օպերացիոն համակարգ համակարգիչների համար։ Այն Arch Linux-ի վրա հիմնված Լինուքս բաշխում է, որն օգտագործում է rolling release թարմացման մոդելը։ Պաշտոնապես հասանելի է աշխատանքային միջավայրի Xfce, KDE և GNOME տարբերակները։

## Պատմություն
2013 թվականին Մանջարոն գտնվում էր փորձնական փուլում, սակայն պատրաստ էին վերջնական համակարգի առանցքային այնպիսի բաղադրիչներ, ինչպիսիք են GUI տեղադրումը, փաթեթների կառավարումը (Pacman), Xfce-ի համար Pamac (GTK+)-ը և Octopi-ն (Qt) իր Openbox թողարկման համար, MHWD-ն (**M**anjaro **H**ard**W**are **D**etection), և Manjaro կարգավորումների կառավարման համակարգը։

«Gellivara» անվանումով Manjaro 17.0.2-ը վերջին տարբերակը էր, որն աջակցում էր 32 բիթով ճարտարապետությանը։

## Տարբերակներ
Մանջարո Լինուքսի ներկա կայուն տարբերակը 22.0-ն է, որն ունի «Sikaris» անվանումը։ Այն թողարկվել է 2022 թվականի դեկտեմբերի 24-ին։ 

## Տես նաև
* Xfce

## Ծանոթագրություններ

## Արտաքին հղումներ
* Պաշտոնական կայք
* Manjaro-ն DistroWatch-ում

Կատեգորիա:Ազատ ծրագրային ապահովում
Կատեգորիա:Օպերացիոն համակարգեր
Բոբբի Սոլո

**Բոբբի Սոլո** ()՝ իսկական անունը Ռոբերտո Սոտտի,  իտալացի երգիչ և դերասան։ Իտալական Սան-Ռեմո փառատոնի կրկնակի հաղթող։ 1965 թվականի Եվրատեսիլ երգի մրցույթի իտալիայի ներկայացուցիչ։

## Կենսագրություն
Բոբբի Սոլոն ծնվել է 1945 թվականին Հռոմում։ Դեռևս դեռահաս տարիքից նա տարվել էր երաժշտությամբ։ Նրան հետաքրքրում էր ռոք-ըն-ռոլը, մասնավորապես Էլվիս Պրեսլին, ով նշակալի ազդեցություն ունեցավ Բոբբի Սոլոյի ստեղծագործությունների վրա։
1963 թվականից սկսվել է նրա երաժշտական կարիերան։ 1964 թվականին առաջին անգամ նա մասնակցեց Սան-Ռեմո երգի փառատոնին «Արցունքներ փողոցում» երգով, որի հեղինակն էր Ջուլիո Ռապետտի Մոգոլոն։ Երգը հիթ դարձավ, բայց Բոբբի Սոլոն որակազրկվեց ֆոնոգրամայի օգտագործման պատճառով։

Մրցույթին մասնակցելու երկրորդ փորձը ավելի հաջողված էր․ 1965 թվականին Բոբբի Սոլոն հաղթեց Սան Ռեմոյում «Եթե դու լացում ես, եթե դու ծիծաղում ես» երգով։ Այս հաջողությունից հետո երգիչը 1965 թվականին պատիվ ուներ ներկայացնելու Իտալիան Եվրատեսիլ երգի մրցույթում։ Մրցույթը անց էր կացվում Նապոլիում, և Բոբբի Սոլոն  հաջողությամբ հանդես գալով գրավում է 5-րդ տեղը։ 1969 թվականին նա նորից հաղթում է Սան-Ռեմոյում «Գնչուհին» երգով, որը կատարեց Իվա Ձանիկկիի հետ։ Վերջին անգամ Սան-Ռեմոյում ելույթ է ունեցել 2003 թվականին։

## Ֆիլմագրություն
Բոբբի Սոլոն հայտնի է նաև որպես դերասան։ Մասնավորապես «Գնչուհին» ֆիլմում խաղացել է գլխավոր դերը։
* «Գնչուհին»  (1969)
* Բարսելոնա (ֆիլմ)(1994)-վոկալ
* 5×2 (2004)-վոկալ
* Հայտարարում եմ ձեզ Չակ և Լարի (2007)- վոկալ

## Անձնական կյանք
Բոբբի Սոլոն ամուսնացած էր Ֆրանսիացի պարուհի Սոֆիի հետ։ Նրանք երեք երեխա ունեին․ որդին Ալենը (ծնված 1968 թ․) և աղջիկները՝ Շանտալը (ծնվ․ 1971 թ․) և Մուրիելը (ծնվ․ 1975 թ․)։ Բոբբի Սոլոն ուներ նաև արտաամուսնական դուստր (ծնվ․ 1991 թ․) ՝ Վերոնիկան։ 
1995 թվականին նա ամուսնացել է ամերիկացի Թրեյսիի հետ։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իտալացի երգիչներ
Կատեգորիա:Իտալացի երաժիշտներ
Կատեգորիա:Իտալացի դերասաններ
Կատեգորիա:Բեմական կեղծանուններ
Պիեռ Բոնապարտ Նապոլեոն

**Պիեռ Նապոլեոնի Բոնապարտ** (, ), տղան էր իշխան Լյուսիեն Բոնապարտի և իր երկրորդ կնոջ՝ Ալեքսանդրինա դե Բլեսչշանի։

## Կենսագրություն
Պիեռ Նապոլեոն Բոնապարտը դեռևս մանկուց աչքի է ընկել խիզախ, վճռական խառնվածքով ու արկածախնդրությամբ։ 15 տարեկան հասակում փախել է տանից, որպեսզի միանա իր զարմիկներին, Նապոլեոն-Լյուդովիկին և Լուիին՝ Ռոմագայի ապստամբներին։ Բայց նրան վերադարձնում են տուն և որոշ ժամանակ հետո ուղարկում Միացյալ Նահանգներ՝ հորեղբոր մոտ։ Այստեղ նա մտերմանում է հանրապետական գեներալ Սանտանդերի հետ, ով նրան նշանակում է հեծելազորի հրամանատար և ուղարկում Կոլումբիա։ Վերադառնալով Իտալիա Պիեռ Բոնապարտը դավադրություն է սկսում Հռոմի Պապի դեմ և ստիպված է լինում լքել երկիրը։ Ամերիկայում, Կորֆույում և ուրիշ վայրերում տարբեր բուռն արկածներից հետո ֆրանսիական իշխանությունը հրաժարվում է ընդունել նրան զինվորական ծառայության։ Նա բնակություն է հաստատում Լոնդոնում, որտեղ ապրում է  մինչև հեղափոխություն՝ 1884 թվականը։

Վերադառնալով Ֆրանսիա ընտրվում է խորհրդարան հարելով հանրապետականների և ձախ հայացքների  տեսակետները, քվեարկում է հոգուտ սոցիալիստական օրինագծերի։ Երկրորդ կայրության տարիներին հեռանում է քաղաքականությունից և կորցնում արժեքը։ Կյանքի համար վաստակում էր գրական խարդախությամբ։

1894 թվականին նա ուղարկվում է Ֆրանսիական Ալժիր, բայց չհարմարվելով զինվորական կանոնավոր ծառայությանը  լքում է բանակը և առանց թույլատրության  վերադառնում է Ֆրանսիա, որտեղ զինված ուժերի նախարարը զրկում է նրան պարտականություններից։ Շուտով նա առաջադրում է իր թեկնածությունը օրենսդրական ժողովում և մտնում որպես Կորսիկայի ներկայացուցիչ։ 1851 թվականի դեկտեմբերի 2-ի հեղաշրջումից հետո, ինչին Պիեռ Բոնապարտը կողմնակից չէր, սկսում է վարել արդար մարդու կյանք, բայց շուտով հաշտվում է տեղի ունեցած իրադարձություններին, Նապոլեոն III-ից ստանում է  «*prince et altesse, ayant rang à la cour*»  կոչում և օգտվում  նրա դրամապանակից։ Նապոլեոն III նրան չի ընդունում ոչ միայն իր *famille civile, չի վստահում նաև ոչ մի պաշտոնում, իրենից էլ հեռու է պահում*։

1867 թվականին առանց կայսեր թույլտվության Բրյուսելում ամուսնանում է հասարակ աշխատողի աղջկա՝ Յուստինա Էլեոնորա Ռյուֆլենի հետ։ Նրա հետ ապրել է մինչ ամուսնությունը ունենալով երկու երեխա՝ Ռոլանան և Ժաննան։

1870 թվականին վեճի ժամանակ կրակում է հայտնի լրագրող Վիկտոր Նուարի վրա ու արդարացվում։

Մահացել է անորոշության մեջ, հուղարկավորվել Գոնար գերեզմանատանը։ Նրա տղան՝ Ռոլան Բոնապարտը եղել է Ֆրանսիական Աշխարհագրական Ընկերության նախագահը, իսկ թոռնուհին՝ Մարի Բոնապարտը Ֆրեյդի օգնականը։

## Ծանոթագրություններ

Կատեգորիա:Հոկտեմբերի 11 ծնունդներ
Կատեգորիա:1815 ծնունդներ
Կատեգորիա:Հռոմ քաղաքում ծնվածներ
Կատեգորիա:Ապրիլի 7 մահեր
Կատեգորիա:1881 մահեր
Կատեգորիա:Բոնապարտներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի ռազմական գործիչներ
Յոհան Բատիստ Ենգեր

**Յոհան Բատիստ Ենգեր** (, ), ավստրիացի երաժիշտ, կոմպոզիտոր։

Ֆրանց Շուբերտի ընկերն է։

## Կենսագրություն
[մինի|Երեք ընկերներ (Յոհան Բատիստ Էնգեր, [Անսելմ Հյութենբրեներ և Ֆրանց Շուբերտ): Պատկերազարդող՝  Յ. Թելչեր, 1827]]

Շնորհիվ իր հայրիկի ծանոթ՝ ավստրիացի  ֆելդմարշալ Կարլ Ֆիլիպ ցու Շվարցենբերգի միջնորդության, 1818-1825 թվականներին ընդունվում է աշխատանքի Գրացի Կայսերական դաշտային գրասենյակում՝ որպես պետական պաշտոնյա (չինովնիկ)։

Վիրտուոզ-դաշնակահարը և երգեհոնահարն իր ողջ ազատ ժամանակը նվիրում էր Ավստրիայում ժամանակակից երաժշտության զարգացմանը։

Ակտիվ մասնակցություն է ունենում Շտիրի հերցոգության երաժշտական գործունեության մեջ՝ լինելով  քարտուղարը։

Վիեննա տեղափոխվելուց հետո ղեկավարել է տեղական երաժշտական ակումբի գործունեությունը։ Ավելի ուշ դարձել է վիեննացի երաժշտասերների համայնքի () անդամ։

Նվագակցությամբ հանդես է եկել Շուբերտի ընկեր, նրա երգերի լավագույն կատարող բարոն Կարլ ֆոն Շոյնշտեյնի (1797—1876) հետ։

Լինելով Ֆրանց Շուբերտի երաժշտության երկրպագուն՝ Էնգերը, Վիեննայում գտնվելու ժամանակ, հանդիպել է նրան ու դարձել վերջինիս ընկերը։ Շուբերտի վաղաժամ մահից (1828 թվական) հետո Էնգերը Վիեննայի Սուրբ Ավգուստին եկեղեցում կազմակերպել է հոգեհանգստի արարողություն։ Կոմպոզիտորի գերեզմանի վրա հուշարձան կառուցելու նպատակով կազմակերպել է ստորագրահավաք։

Իր մտերիմ ընկեր, կոմպոզիտոր Անսելմ Հյութենբրեների կենսագրական ակնարկի հեղինակն է։
Նրանց ընկերական շրջապատից էր պատկերազարդող Յոզեֆ Թելչերը։

## Ծանոթագրություններ

Կատեգորիա:Ավստրիացի դաշնակահարներ
Կատեգորիա:Ավստրիացի երաժիշտներ
Կատեգորիա:Ավստրիացի երաժշտական գործիչներ
Կատեգորիա:Ավստրիացի կոմպոզիտորներ
Բադով կոնֆի

right|thumb|250px|Բադով կոնֆի  Փարիզում
**Բադով կոնֆի**  (), ինչպես նաև բադ կոնֆի՝ ֆրանսիական խոհանոցի ճաշատեսակ, որը պատրաստվում է կոնֆի մեթոդով (դանդաղ ջերմային մշակում ճարպի մեջ)։ Համարվում է Գասկոնիայի  խոհանոցի հիմնական ճաշատեսակը։
Ինչպես և կոնֆիի մյուս տեսակները, այս ճաշատեսակը առաջ է եկել որպես միսը երկար պահելու ժողովրդական միջոց սառնարանի բացակայության պայմաններում, և չի ունեցել մեծ տարածում մինչև 20-րդ դարի վերջին քառորդը։ Թոմաս Քելլերը հիշում է , որ 1980-ականների սկզբին Նյու Յորքում խոհարարները պատրաստում էին բադի կրծքամիսը հաճախորդների համար, իսկ իրենց համար՝ բադով կոնֆի թռչնի ազդրամսից։ 
Ավանդական բաղադրատոմսում օգտագործում են բադի ճարպ, որն իմաստ ունի երկարատև պահպանման  դեպքում, քանի որ բադի ճարպը սենյակային ջերմաստիճանում սառում է ՝ միսը պահպանելով  մանրէազերծված խտաշերտում։ Եթե կոնֆի պատրաստվում է արագ օգտագործման համար, ապա կարելի է օգտագործել գործնականում ցանկացած ճարպ (օրինակ՝ ձիթապտղի ձեթ)։

## Գրականություն
* Duck confit. // Jeff Potter. Cooking for Geeks: Real Science, Great Hacks, and Good Food. O'Reilly Media, Inc., 2010. С. 192.  (անգ.)
* Thomas Keller. The Complete Keller. Artisan Books, 2006. С. 154.  (անգ.)

Կատեգորիա:Ֆրանսիական խոհանոց
Հիբրիդային բառ

**Հիբրիդային բառ** կամ **պորտմանտո** (), բառերի լեզվական խառնուրդ, որում բազմաթիվ բառերի մասեր կամ դրանց հնչյունները միավորված են նոր բառում, ինչպես օրինակ՝ «ծխամշուշ» բառը () ստեղծվել է *ծուխ* և *մշուշ* բառերից () կամ «մոթել»-ը՝ *շարժիչ* () և *հյուրանոց* () բառերից։ Լեզվաբանության մեջ հիբրիդային բառը սահմանվում է որպես առանձին ձևույթ, որը ներկայանում է երկու կամ ավելի ձևույթների միացությամբ։

Սահմանումը համընկնում է քերականական եզրույթի՝ հապավման հետ, բայց հապավումը կազմվում է այնպիսի բառերից, որոնք հաջորդաբար գործածվող երկու կամ ավելի բառերի կրճատ գրություն են, ինչպես օրինակ՝ ուսմասվար (ուսումնական մասի վարիչ), մինչդեռ հիբրիդային բառը կազմվում է գոյություն ունեցող երկու կամ ավելի բառերի միացումից, որոնցից յուրաքանչյուրը առնչվում է առանձին հասկացության հետ։ Հիբրիդային բառը տարբերվում է նաև բարդ բառերից. այն  չի ներառում խառնուրդ բառերի արմատներ։ Օրինակ՝ *ծովաստղ*-ը բարդ բառ է. այն կազմված է *ծով* և *աստղ* բառերից, մինչդեռ *ծով* և *աստղ* բառերի ենթադրյալ հիբրիդային բառը կլինի *ծոտղ*։

## Ծագումնաբանություն
250px|մինի|Գդաղ (). հիբրիդային բառը առաջացել է ''գդալ և պատառաքաղ'' () բառերից 
Լուիս Քերոլն առաջին անգամ հիբրիդային բառեր գործածեց «Հայելու միջով» գրքում, որտեղ Համփթի Դամփթին Ալիսին բացատրում է, թե ինչպես են ստեղծվում արտասովոր բառերը «Անիմաստ լեզվում» (): Այսպես՝ () նշանակում է *կեղտոտ* և *ճկուն* (), իսկ mimsy՝ *թշվառ* և *փխրուն* (): Համփթի Դամփթին բացատրում է Ալիսին ինչպես համադրել բառերը տարբեր ձևերով։

Տեսնո՞ւմ եք՝ սրանք հիբրիդային բառեր են. այստեղ երկու իմաստ ներառված է մեկ բառում։

Քերոլը իր՝ «Սնարքին որսալիս» գրքի ներածության մեջ կիրառում է հիբրիդային բառեր, երբ քննում է բառապաշարի ընտրությունը։ *Սնարք* բառը () ինքնին հորինված է. այն Քերոլի երևակայական հերոսն է, որը ծագում է անգլերեն օձ () և շնաձուկ () բառերի միացումից։

Ժամանակակից անգլերենում հիբրիդային բառը () նմանվում է բառ-ճամպրուկի, որը բացելիս բաժանվում է երկու հավասար մասերի, այդպես էլ հիբրիդային բառերն են։ Ստուգաբանորեն բառը ծագում է ֆրանսերենի () բառից, որ նշանակում է հագուստի կախիչ։

## Տես նաև
* Ձևաբանություն
* Նորաբանություն
* Հապավում

## Ծանոթագրություններ

Կատեգորիա:Բառակազմություն
Կատեգորիա:Բառեր
Կատեգորիա:Իմաստաբանություն
Կատեգորիա:Լեզվաբանություն
Կատեգորիա:Ձևաբանություն
Կատեգորիա:Նորաբանություններ
Կատեգորիա:Պատմահամեմատական լեզվաբանություն
Money on My Mind

«**Money on My Mind**» (), բրիտանացի երգիչ Սեմ Սմիթի երգը, որը թողարկվել է որպես նրա դեբյուտային «In the Lonely Hour» ալբոմի երկրորդ սինգլ` 2014 թվականի փետրվարի 16-ին Մեծ Բրիտանիայում։

«Money on My Mind» երգը հասել է բրիտանական հիթ-շքերթի առաջին հորիզոնականին և ընդգրկվել  Իռլանդիայի, Ավստրիայի, Բելգիայի և այլ երկրների հիթ-շքեթներում։

## Երգի մասին
Երգի հեղինակներն են Սեմ Սմիթն և Բեն Էշը։ «Money on My Mind» տեսահոլովակը, որի ռեժիսորն է Ջեմի Թրեյվզը, թողարկվել է YouTube-ում՝ 2014 թվականի հունվարի 12-ին։ Տեսահոլովակը նկարահանվել է Լաս Վեգասի խաղատներից մեկում։

Digital Spy-ի գրախոսությունում երգին տրվել է չեզոք գնահատական, այն նկարագրվել է որպես «հուքերի ծույլ որոնում»։

## Երգացանկ

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

|-
!scope="col" colspan="3"| Streaming
|-

## Ծանոթագրություններ

Կատեգորիա:2013 երգեր
Կատեգորիա:UK Singles Chart գլխավորած սինգլներ
Կատեգորիա:Սեմ Սմիթի երգեր
Դիեզ

**Դիեզ** (՝ ըստ ՝ «դիեսա» բառի), երաժշտական նոտագրության մեջ ալտերացիայի նշան, որը նշանակում է այդ նշանից աջ կանգնած նոտայի բարձրացում մեկ կիսատոնով։

Դիեզը դրվում է կամ երաժշտական բանալուց հետո կամ առանձին նոտայից առաջ։ Առաջին դեպքում այն գործում է մինչև հաջորդ բանալին, երկրորդ դեպքում՝ մինչև տակտի ավարտը կամ չեղարկվում է *[[բեկար]]ի* նշանով։ Դիեզը նշանակում են վանդականիշով (\sharp): Երբեմն անհրաժեշտություն է առաջանում նոտան բարձրացնելու մեկ ամբողջ տոնով։ Դրա համար կիրառվում է *դուբլ դիեզը*, որն ունի ծայրերում փոքրիկ քառակուսիներով x-անման խաչի տեսք (16px):

Յունիկոդի սիմվոլների աղյուսակում դիեզի համար կա հատուկ նշան «♯» (համարը տասնվեցական համակարգում՝ 266F), որը տարբերվում է օկտոտորպի նշանից (վանդականիշից) «#», ուստի խորհուրդ չի տրվում դիեզի նշանի փոխարեն օգտագործել օկտոտորպը։ Դուբլ դիեզի նշանը (&#x1d12a;) Յունիկոդում ունի տասնվեցական համակարգի 1D12A համարը։

Նախկինում դուբլ դիեզի գործողությունը կիսով չափ չեղարկելու (դուբլ դիեզով նոտան կես տոնով իջեցնելու) համար գործածվել է նաև *բեկար դիեզ* նշանը \natural\sharp: Ներկայումս դրա փոխարեն օգտագործվում է սովորական դիեզը։

## Պատկերասրահ

 Music-sharp.png|Դիեզով նոտա
 Music-doublesharp.png|Դուբլ դիեզով նոտա


## Տես նաև
* Բեմոլ
* Նոտագրություն
* Տոնայնություն

## Արտաքին հղումներ
* 

Կատեգորիա:Երաժշտական նոտագրման եղանակներ
Կատեգորիա:Երաժշտական եզրույթներ
Էտյեն Շառլ դը Լոմենի դը Բրիեն

**Էտյեն Շառլ դը Լոմենի դը Բրիեն** (, ), ֆրանսիացի կարդինալ, պետական և եկեղեցական գործիչ, նախարար։ 1760 թվականի դեկտեմբերի 15-ից մինչև 1763 թվականի մարտի 21-ը՝ Կոնդոմի եպիսկոպոս։  Թուլուզի արքեպիսկոպոսը՝ 1763 թվականի մարտի 21-ից 1788 թվականի մարտի 8-ը։ Սանսայի արքեպիսկոպոսը՝ 1788 թվականի մարտի 10-ից 1794 թվականի փետրվարի 19-ը։ Ֆրանսիայի ֆինանսների նախարարը՝ 1787 թվականի մայիսի 3-ից մինչև 1788 թվականի օգոստոսի 25-ը։ Կարդինալ հոգևորական՝ 1788 թվականի դեկտեմբերի 15-ից մինչև 1791 թվականի սեպտեմբերի 26-ը։

## Կենսագրություն
Սերել է Լիմուզենի դը Լոմենի տոհմից, որը հայտնի էր 15-րդ դարից։

Ստացել է փայլուն կրթություն, 1751 թվականին դարձել է աստվածաբանության դոկտոր։ Ըստ ժամանակակից մտերիմի տվյալների նա դեռ երիտասարդ տարիներից դավանում էր քաղաքական հանդուժողականության սկզբունքը (*la tolérance civile*) և պնդում էր, որ միակ ճշմարտությունը հանդիսանում է կաթոլիկ հավատքը և եկեղեցուց դուրս չկա փրկություն, բայց այնուամենայնիվ թագավորը  պետք է իր հպատակներին հավատքի  բացարձակ ազատություն շնորհի և չխախտի այլադավ անձանց իրավունքները։

Չէր թաքցնում աթեիստ լինելը։

Մահացել է կաթվածահարությունից, կամ թունավորել են։ Նրա հզորության մասին վկայող շքեղ ոստանը գտնվում է Բիեն-լե Շատո քաղաքում։

## Գրականություն
* *Веремчук Л. П.* Реформа Ломени де Бриенна в оценке двух французских историков
* *[[Карлейль, Томас|Карлейль Т.]]* Французская революция
* *[[Токвиль, Алексис|Токвиль А.]]* Старый порядок и революция. — , 1896.
* *[[Фюре, Франсуа|Фюре Ф.]]* Постижение Французской революции. — , 1998.

## Ծանոթագրություններ

## Արտաքին հղումներ

* Տեղեկություն 
* 1789 թվականից գլխավոր նահանգներ
* Новая история стран Европы и Америки XVI—XIX века: учеб. для студентов вузов / под ред. А. М. Родригеса, М. В. Пономарева. В 3 ч. — Ч. 3  — С. 107—109.
* Կենսագրությունների ցանկ 
* 

Կատեգորիա:Ֆրանսիայի քաղաքական գործիչներ
Կատեգորիա:Ֆրանսիական ակադեմիայի անդամներ
Կատեգորիա:Ֆրանսիայի վարչապետներ
Կատեգորիա:Ֆրանսիայի ազնվականություն
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիացի պետական գործիչներ
Կատեգորիա:Ֆրանսիացի քահանաներ
Կատեգորիա:Ֆրանսիացի եպիսկոպոսներ
Կատեգորիա:Ֆրանսիացի հեղափոխականներ
Կատեգորիա:Ֆրանսիացի տնտեսագետներ
Արման Գոթիե

**Արման Գոթիե** (, ), ֆրանսիացի քիմիկոս, Փարիզի բժշկական համալսարանում՝ օրգանական և բժշկական քիմիայի պրոֆեսոր։

## Կենսագրություն
Արման Գոթիեն ծնվել է 1837 թվականի սեպտեմբերի 23-ին Նարբոն քաղաքում։ 1862 թվականին Մոնպելիեի համալսարանն ավարտելուց հետո Գոթիեն ընդունվում է Փարիզի բժշկական համալսարան «agrégés»-ի թվում (1869)։

1879 թվականից Գոթիեն Փարիզի բժշկական ակադեմիայի անդամ էր, իսկ հետագայում դարձավ նրա ղեկավարը։

Նրա բազմաթիվ քիմիական աշխատանքներից հրապարակված են «Compt. rend.», «Ann. de Ch.», «Bull. de la Soc. Ch. de Paris», «Dictionnaire des sciences de Bouillet» աշխատանքները, որոնք կապված են նրա գիտական գործունեության սկզբին։ Կարելի է տեսնել, որ հիգիենիկ և քիմիական հետազոտությունների հետ մեկտեղ («Études sur les eaux potables» Մոնպելիե, 1862) նրան հետաքրքրում էր նաև ֆերմենտացման գործընթացների քիմիական կողմը («Études sur les fermentations proprement dites», Փարիզ, 1869), ինչպես նաև տարբեր օրգանական, ամինոածանցյալներ(«Sur les nitriles des acides gros et les carbylaminés», 1869)։

Հետագայում Գոթիեն հստակ ընդգծում է գրքի անվանումը («Chimie appliquée à la physiologie, à la pathologie et à l’hygiène»), որը նա գրել էր 1874 թվականին։ Գոթիեի հետազոտությունները, որոնք վերաբերում էին տարբեր օրգանական նյութերին, որոնք առաջանում էին, երբ որ քայքայվում էին կենդանի հյուսվածքները (հուշեր, որոնք կարդացվեցին Ֆրանսիայի գիտությունների ակադեմիայում 1882 թվականին) երևան  բերեցին այսպես կոչված պտոամիններին և դրանց թունավոր հատկությունները։

1884 թվականին Գոթիեն սինթեզեց քսանտինը, որը պատկանում էր ալկոլոիդների, թեոբրոմիդների, կոֆեինների և թեինների դասին, որոնք թեյի և սուրճի ակտիվ բաղադրիչներն են։

Որպես քիմիկ-հիգիենիստ Գոթիեն ակտիվ պայքարում էր օրեցօր աճող սննդի կեղծարարության դեմ («De la coloration artificielle des vins», 1876; «La Sophistication des vins», 1877; «Le cuivre et le plomb dans l’alimentation et l’industrie», 1883)։

Արման Գոթիեն մահացել է 1920 թվականի հուլիսի 27-ին Կաննում։

## Ծանոթագրություններ

## Գրականություն
* Winfried Pötsch u.a. Lexikon bedeutender Chemiker, Harri Deutsch, 1989.
* *Josette Fournier*, «Armand Gautier», dans Laurence Lestel, Itinéraires de chimistes 150 ans de chimie en France, Sofedis, 3 décembre 2012.

Կատեգորիա:Ֆրանսիացի քիմիկոսներ
Կատեգորիա:Մոնպելիեի համալսարանի շրջանավարտներ
Կատեգորիա:Պատվո լեգեոնի շքանշանի ասպետներ
Կատեգորիա:Կենսաքիմիկոսներ
Կատեգորիա:Ֆրանսիայի գիտությունների ակադեմիայի անդամներ
Մոլլա Ահմեդ մզկիթ

**Մոլլա Ահմեդ մզկիթ** (), 14-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրին։

## Պատմություն
150px|thumb|left|Գիրը մզկիթի պատին
Մզկիթը կառուցվել է 14-րդ դարում Նեսռեդդին Գուշթասը իբն Հեսեն Հաջիբաբայի կողմից։ Մզկիթը գտնվում է Շիրվանշահերի ապարանքների համալիրի մոտ, Իչարի Շահարում։ Մոլլա Ահմեդ մզկիթի ճարտարապետ Մահմուդ իբն Սադը եղել է։ Մզկիթը կոչվել է կրոնական անձի, Մոլլա Ահմեդի անունով։ Մզկիթը ներառում է եվրոպական, արևելյան և տեղական ճարտարապետության բոլոր հատկանիշները։ 2000 թվականի ապրիլին մզկիթում սկսվեցին վերանորոգման և վերականգնողական աշխատանքները։ Հուշարձանը բաղկացած է փոքր նկուղից և Աղոթքային դահլիճից։

## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ
* Թազափիր մզկիթ
* Հեյդար մզկիթ

## Ծանոթագրություններ

Կատեգորիա:Բաքվի մզկիթներ
Adobe Dreamweaver

**Դրիմուիվեր** (), Adobe ընկերության վիզուալ HTML-խմբագրիչ։
Ամենասկզբից աշխատել և երաշխավորվել է Macromedia ընկերության կողմից, 2005 թվականին տվել է իր 8-րդ տարբերակը։ Հաջորդ տարբերակները, սկսած Dreamweaver CS3-ից (2007), թողարկում է Adobe ընկերությունը։

## Տարբերակներ
Ծրագիրը մասսայական ճանաչում է ստացել MX տարբերակով, որը հրապարակվել է Macromedia- ի կողմից 2002 թվականին։
Մինչ այդ թողարկված են եղել 1-4 տարբերակները, իսկ տարբերակ 5-ը ընկերությունը բաց թողեց։  7-րդ տարվերակն ստացավ Dreamweaver MX 2004 անվանումը, որից հետո, 2005 թվականին թողարկվեց Dreamweaver 8 տարբերակը։  2007 թվականի ապրիլի 20-ին արդեն Adobe ընկերությունն առաջարկեց նոր տարբերակ՝  Dreamweaver CS3:

 Այս պահի դրությամբ վերջին տարբերակ համարվում է Dreamweaver CC 2018-ը։

Սկսած 6-րդ տարբերակից, Dreamweaver խմբագրիչն աշխատում է հետևյալ լեզուների հետ.
* ActionScript
* Active Server Pages (ASP).
* ASP.NET (no longer supported as of version CS4)
* C#
* Cascading Style Sheets (CSS)
* ColdFusion
* EDML
* Extensible HyperText Markup Language (XHTML)
* Extensible Markup Language (XML)
* Extensible Stylesheet Language Transformations (XSLT)
* HyperText Markup Language (HTML)
* Java
* JavaScript
* JavaServer Pages (JSP) (no longer supported as of version CS4)
* PHP: Hypertext Preprocessor (PHP)
* Visual Basic (VB)
* Visual Basic Script Edition (VBScript)
* Wireless Markup Language (WML)

Օգտվողները կարող են կիրառել նաև իր նախընտրած շարահյուսությունը (синтаксис):Բացի այդ, շատ լեզուներ թույլատրում են կոդի ավտոմատ հավելում։

## Պատմություն

## Իրական տեղեկատվություն
19 մայիսի 2010 թվականին  Google I/O կոնֆերանսում Adobe տեխնիկական բաժնի գլխավոր տնօրեն  Կեվին Լինչը  առաջարկեց HTML5-ի համար կիրառել  Dreamweaver CS5 խմբագրիչը, փոխանցելով TechCrunch:  «*HTML5 — ը մեծ քայլ է դեպի համացանց վիդեո *», — ասաց նա։ Կեվին Լինչը նշեց նաև որ Adobe-ը Dreamweaver CS5 տարբերակի համար պատրաստել է թարմացումների հատուկ փաթեթ, որն աջակցում է  HTML5-ին և  CSS3-ին։
Ինչպես հաղորդեց Adobe-ի  ներկայացուցիչը,  Dreamweaver փաթեթի տեղակայումից հետո հայտնվում է  հուշում HTML5 թեգերի վերաբերյալ։
Բացի այդ, Adobe ընկերության աշխատակիցները թարմացրեցին WebKit շարժիչը, որը կբարելավի տեսանյութերի և երաժշտության որակը։

## Ծանոթագրություններ

Կատեգորիա:Adobe ծրագրային ապահովումներ
Կատեգորիա:C++-ով գրված ծրագրեր
Կատեգորիա:Adobe Creative Suite
Կատեգորիա:Գրաֆիկական դիզայն
Կատեգորիա:Վինդոուզի ծրագրային ապահովում
Կատեգորիա:Ծրագրավորման գործիքներ
Կատեգորիա:Գրաֆիկական ծրագրային ապահովումներ